Bakgrunn

Som ledd i det systematiske arbeidet for kvalitetsforbedring og pasientsikkerhet skal virksomheten opprette kvalitets- og pasientsikkerhetsutvalg (KPU), jf. spesialisthelsetjenesteloven § 3-4.

Helse Bergen HF, Haukeland universitetssjukehus, har et sentralt KPU på nivå 1, med eget mandat, se Sentralt kvalitets- og pasientsikkerhetsutvalg - mandat og sammensetning.

Mandat for lokale kvalitets- og pasientsikkerhetsutvalg (lokale KPU)

For å bidra til at arbeid med kvalitet- og pasientsikkerhet blir integrert i driften, skal alle kliniske nivå 2-enheter ha ett eller flere lokale KPU.

Lokale KPU skal bidra til at plikten til å planlegge, gjennomføre, evaluere og korrigere for å sikre forsvarlige helsetjenester, kvalitetsforbedring, pasient- og brukersikkerhet og at øvrige krav i helse- og omsorgslovgivningen etterleves, jf. Forskrift om ledelse og kvalitetsforbedring i helse og omsorgstjenesten.

Lokale KPU skal fange opp og synliggjøre risiko for pasienter og brukere gjennom enkeltsaker og andre kilder til innsikt. Risiko kan være knyttet til uklare mål og prioriteringer, omgivelser og organisering, informasjon og kommunikasjon, kompetanse og opplæring, teknologi og utstyr, samarbeidet internt og mellom enheter. Risikoområder må følges aktivt opp med tanke på læring og forbedring.

Lokale KPU kan foreslå saker som egner seg for deling og læring på tvers til behandling i andre lokale KPU og i sentralt KPU. Lokale KPU kan melde saker til sentralt KPU via sekretariatet for sentralt KPU ved Seksjon for pasientsikkerhet.

Sammensetning og organisering av lokale kvalitets- og pasientsikkerhetsutvalg (lokale KPU)

Lokale KPU skal ha en sammensetning og organisering som passer for den kliniske enheten, etter enhetens størrelse, egenart, aktiviteter og risikoforhold.

Nivå 2-leder har ansvar for å etablere og organisere utvalget.

Det skal være avklart hvem som skal lede utvalget, hvordan/hvem som forbereder saker og hvem som er referent.

Verneombud skal være medlem av utvalget.

Brukerrepresentant skal være medlem av utvalget, med mindre det ikke er nødvendig eller formålstjenlig. Brukerrepresentant i utvalget skal underskrive erklæring om taushetsplikt, se M01 Taushetserklæring - skjema.

Personer med særlig innsikt bør involveres i saksbehandlingen etter behov, for eksempel forbedringsteam, smittevernkontakter, legemiddelansvarlig lege m.fl.

Saker i lokale kvalitets- og pasientsikkerhetsutvalg (lokale KPU)

Utvalget møtes minst 4-5 ganger per år. Det skrives referat fra møtene.

Følgende saker bør gjennomgås en eller flere ganger i løpet av året:

Uønskede hendelser, og særskilt fokus på hendelser med faktisk konsekvens død

Hendelsesanalyser og -gjennomganger

Pasientklager, NPE-saker, tilsynssaker, revisjoner mv.

Svinnsaker/ avvik i A- eller B-preparat-regnskap

Oversikt over risikoområder og evalueringer av risikoreduserende tiltak

Oppfølging av pasientsikkerhetsvisitter

Nye/endrete styrende dokumenter i Elektronisk kvalitetshandbok (EK)

Oversikt over kvalitetsprosjekt

Andre saker som er relevant for driften, eksempelvis saker fra sentralt KPU, FAMU og Foretaksledelsen mv.

Referanser

Interne referanser

1.1.7.2-01	Sentralt kvalitets- og pasientsikkerhetsutvalg - mandat og sammensetning
1.1.8.4-17	Mal - Rapporter fra uønskede hendelser i lokale KPU og ledergrupper
1.1.12.7-01	Taushetserklæring skjema

Eksterne referanser

1.19.5.8 Spesialisthelsetjenesteloven §3-4 a. Kvalitetsforbedring og pasientsikkerhet
1.13.9 Forskrift om ledelse og kvalitetsforbedring i helse- og omsorgstjenesten
1.19.5.7 Spesialisthelsetjenesteloven § 3-4.Kvalitets- og pasientsikkerhetsutvalg

Endringer siden forrige versjon

Korrigert skrivefeil og rettet opp formattering.

Oppdatert etter beslutning i sentralt KPU 11. februar 2025.